หนูเป็นสาวสองยังไม่แปลงค่ะ ใช้ยาแอนโดรคัวกับโปรกีโนว่า ซึ่งถ้าช่วยตัวเองจะทำให้กล้ามเนื้อใหญ่ขึ้นมั้ยค่ะ แล้วจะทำให้ระดับฮอร์โมนเพศชายขึ้นด้วยมั้ย การช่วยตัวเองมันมีผชกับการใช้ฮอร์โมนมั้ยค่ะ
สวัสดีค่ะ ผลเสียของการช่วยตัวเองแทบไม่มี เพียงแต่หากมีการใช้อุปกรณ์ช่วย ควรเป็นอุปกรณ์ที่สะอาด ไม่มีความแหลมคม ไม่ใช่ร่วมกับผู้อื่น ส่วนประโยชน์ของการช่วยตัวเอง ได้แก่ ช่วยให้กล้ามเนื้อผ่อนคลาย ทำให้นอนหลับง่ายขึ้น ช่วยลดความเครียดได้ และความเสี่ยงต่อการติดเชื้อทางเพศสัมพันธ์ได้ด้วยการช่วยตัวเอง ไม่ได้ทำให้ระดับฮอร์โมนในเพศชายเพิ่มขึ้น และไม่ได้ทำให้กล้ามเนื้อใหญ่ขึ้น อีกทั้ง ไม่ได้มีผลกับย progynova และยา androcure ที่ทานค่ะ คือไม่ได้ทำให้ประสิทธิภาพของยาลดลงไปอย่างไรก็ตาม การจะใช้ยาทั้ง 2 ดังกล่าว ควรดูในการดูแลของแพทย์ เพราะต้องระวังการใช้ยาทั้ง 2 ชนิดในผู้ที่เป็นโรคตับ ไต และโรคที่มีการแข็งตัวของเลือดผิดปกติ และหากใช้ต่อเนื่องเป็นระยเวลานาน อาจเสี่ยงต่อการเกิดโรคกระดูกพรุน เนื้องอกในตับ การเกิดลิ่มเลือดอุดตันในหลอดเลือด เป็นต้น